Музейм зыплъыхьакIуэхэр и бэщ
2021 гъэм и бадзэуэгъуэм зыплъыхьакIуэхэр куэду къекIуэлIащ Кфар-Камэ (Израиль) дэт адыгэ музейм. Абы и унафэщI Тхьэухъуэ Зухьер зэрыжиIэмкIэ, гъэмахуэ мазэр егъэлеяуэ хуабэу щытащ, ауэ абы щхьэкIэ къэмынэу цIыху ямэщIакъым.
Израилым кIуэ зыгъэпсэхуакIуэхэм ящыщ куэд Кфар-Камэ дохьэ, нэхъыжь дыдэу дунейм тет лъэпкъхэм ящыщым и тхыдэр, щэнхабзэр, хабзэр щахъумэ, адыгэ макъамэр щызэхэпх музей пщIантIэм. Дэтхэнэ хьэпшыпми щIэупщIэ иIэщ, абыхэм я тхыдэр цIыкIуи ини яфIэгъэщIэгъуэнщ. Зухьер зэрыжиIэмкIэ, абы и щхьэусыгъуэр музейм щIэлъ экспонатхэр ди адэжьхэм я щIэин дыдэу зэрыщытырщ, лIэщIыгъуэ гъуэгуанэ къызэпачауэ ди нобэрей гъащIэм къызэрысарщ. КъищынэмыщIауэ, туристхэм яфIэгъэщIэгъуэнщ адыгэ фащэр, Iэщэр, макъамэ Iэмэпсымэхэр, нэгъуэщIхэри.
ЗыплъыхьакIуэхэм я про-цент блыщIыр Израилым ис журтхэращ. Абыхэм я нэхъыбэр адыгэм и хъыбар зэзыгъэщIэну хуейхэрщ. Процент 14 хуэдизыр хьэрыпщ. Ахэри я гуапэу къакIэлъокIуэ, адыгэмрэ муслъымэнымрэ ягу дохьэри, нэхъ гъунэгъуу зрагъэцIыхуну, я къекIуэкIыкIам зыщагъэгъуэзэну хуейуэ апхуэдэщ. Адрей къэнар, къэралым къихьэ туристхэращ — итальян, урыс, нэгъуэщI лъэпкъхэрщ.
IуэхукIэ Тель-Авив, Иерусалим кIуа зы адыги кIуэж къыщIэкIынкъым, Кфар-Камэ дэс и лъэпкъэгъухэмрэ адыгэ музеймрэ зримыгъэлъагъуу.
Журтхэми далъагъу хабзэ гъэщIэгъуэн — музейм зэ къэкIуа журтым Iэмал имыIэу зыгуэр къыздишэнурэ къытригъэзэнущ. Е апхуэдэу зэ щыIахэм я ныбжьэгъухэм, я благъэхэм жраIэжри: «Зэхэтхащ музей гъэщIэгъуэн зэрыщыIэр», — жаIэурэ макIуэ.
14
Музейм и мыхьэнэр хуаб- жьу инщ. Сыт щхьэкIэ жыпIэмэ, зы сыхьэтым къриубыдэу цIыхухэм абы къыщащIэр университетым щебгъэджкIэ яфIэмыгъэщIэгъуэнынкIэ хъунщ. Абы екIуалIэр ар зэзыгъэлъагъуну зи нэ къикIращ, му-зейр зей лъэпкъыр нэхъ гъунэгъуу зэзыгъэцIыхуну хуейращ. Мис абы тынш, гъэщIэгъуэн ещI ди лъэпкъэгъухэм ирагъэкIуэкI лэжьыгъэр. А музейр — журтхэм яхэс ди лъэпкъэгъухэм я хъугъуэфIыгъуэр щахъумэ уардэунэщ.
